Ошат Рақымов

Ошат Рақымов (1939 жылы 8 шілдеде ОҚО Сайрам ауданы - 2016 жылы 6 шілдеде ОҚО) — кеңестік және қазақстандық кино және театр актері. Қазақстанның еңбек сіңірген әртісі (1991). "Парасат" және "Құрмет" ордендерінің иегері. Түркістан облысының құрметті азаматы.

 Толығырақ 
 Ошат Рақымов 1939 жылы 8 шілдеде ОҚО Сайрам ауданында дүниеге келген.
 1960 жылы Алматы опера және балет театры студиясын бітірген. 
 1960 - 1962 жылдары  Мұхтар Әуезов атындағы Қазақ мемлекеттік академиялық драма театрында актер;
 1962 жылдан өмірінің соңына дейін Оңтүстік Қазақстан облыстық қазақ драма театрынада еңбек етті.
 Қазақтың қарашаңырақ театры, ондағы аттары аңызға айналған сахна майталмандары сол кездегі сахна табалдырығын енді ғана аттаған жас дарын өнер иесі Ошат Рахимовқа – бірімен сахналық жұптас болғандығы, енді бірінің актерлік шеберлігін өз бойына сіңіруіне, кәсіби деңгейін арттыруға үлкен септігін тигізді. Өмір мен өнер жолында тарықпас азық берген тап сол өнер ұжымында Қ.Қуанышбаев, Қ.Жандарбеков, Е.Өмірзақов, С,Қожамқұлов, Қ.Бадыров, Ш.Айманов, Х.Бөкеева, Ш.Жандарбекова, С.Майқанова, Ы.Ноғайбаев, Н.Жантурин т.б сахна саңлақтары сол жылдары қызмет еткен болатын.
 Тіпті 1958 жылы Мәскеуде өткен қазақ өнері мен мәдениетінің он күндігіне бірге аталмыш сахна дүлділдерімен Ошат Рахимов оқып жүргеннің өзінде қатынасқан болатын.
 «Өмірім-өнерім» атты өлеңдер жинағы бар. 
 Сахнада 200-ге тарта образдар жасаған: Нарша, Көбей, Еспембет, Қозы Көрпеш, Бекежан, Бірсімбай Люченсио, Капулетти, Әсет, т.б.Қазақстан Республикасында кімнің кім екені . Екі томдық анықтамалық. Алматы, 2011 жыл. ISBN 978-601-278-473-2 
 Ошат Рахимовтың сазгерлігі тағы бар. Ол 20 шақты әннің авторы.
 2016 жылы 6 шілдеде ОҚО дүниеден озды.

Сомдаған рөлдері
Ғ.Мүсіреповтің «Қозы Көрпеш – Баян сұлуындағы» - Қозы, «Қыз Жібегінде» - Бекежан, «Ақан сері – Аққтоқтысында» - Ақан, Хазірет, М.Әуезовтың «Абайындағы» - Оразбай, Жиренше, Әбдірахман, «Еңлік – Кебегінде» - Көбей би, «Айман – Шолпанда» - Жарас, Балпық,  «Қарагөзде» - Нарша, С.Мұқановтың «Мөлдір махаббатында» - Бүркіт, «Шохан Уалихановта» - Жақып, В.Шекспирдің «Асауға тұсауында» - Люченцию, «Ромео мен Джульеттада» - Капулетти, «Юлий Цезарда» - Брут, Шиллердің «Зұлымдық пен махаббатта» - Фердинанд, Қ.Мұхамеджановтың «Біз періште емеспізде» - Сәкен, «Жат елдесінде» -  Асан, Жұман, Х.Бекхожиннің «Ұлан асуында» - Барақ т.б әр түрлі мінездегі бейнелер.

Ошат Рахимовтың еткен еңбегі елеусіз қалған емес. Әр нәтижелі бейнеттің жемісі, марапаты кезең-кезеңінде жоғары жақтан елеп, ескеріп, актер шабытының шырқауына қанат бітіріп келеді.

Марапаттары
 1980 жылы Қазақ КСР Жоғарғы Кеңесінің құрмет грамотасымен марапатталған.
 Республикалық және Халықаралық театрлар фестивальдерінің лауреаты.
 КСРО мәдениет министрі мен Мәдениет қызметкерлері кәсіподағы Орталық Комитетінің медалі;
 1988 жылы Өзбекстан мәдениет министрі мен кәсіподақ комитетінің Құрмет грамотасы;
 1991 жылы "Қазақстанның еңбек сіңірген әртісі" құрметті атағымен марапатталған. 
 Сайрам ауданының «Құрметті азаматы»
 2003 жылдың «Ең үздік актері» атағы;
 2009 жылдың «Золотой лидер», «Театр өнерінің үздігі», «Сахна шебері» және т.б марапаттардың иегері.
 "Еңбек ардагері" медалінің иегері.
 Елбасының жарлығымен еліміздің жоғарғы мемлекеттік марапттары "Парасат" және "Құрмет" ордендерімен марапатталған.

Әндері
«Әпкелер», «Күлім көз қарындас-ай», «Соға кет», «Жан жарым», «Фрунзе кеші», «Немереме», т.б.

 Дереккөздер 

Санат:Қазақстан театр актерлері
Санат:Қазақстанның еңбек сіңірген әртістері
Санат:Қазақ КСР Жоғарғы Кеңесінің Құрмет Грамотасының иегерлері
Санат:Түркістан облысының құрметті азаматтары
Санат:Еңбек ардагері медалінің иегерлері